CELEX: 62012TB0274
Language: hu
Date: 2013-01-07 00:00:00
Title: T-274/12. sz. ügy: A Törvényszék 2013. január 7-i végzése — Alfastar Benelux kontra Tanács ( „Mulasztás megállapítása iránti kereset — Az ügy tárgytalanná válása — Okafogyottság — Kártérítési kereset — Jogilag nyilvánvalóan megalapozatlan kereset” )

23.2.2013   
            
            
               HU
            
            
               Az Európai Unió Hivatalos Lapja
            
            
               C 55/13
            
         A Törvényszék 2013. január 7-i végzése — Alfastar Benelux kontra Tanács
   (T-274/12. sz. ügy) (1)
   
   (Mulasztás megállapítása iránti kereset - Az ügy tárgytalanná válása - Okafogyottság - Kártérítési kereset - Jogilag nyilvánvalóan megalapozatlan kereset)
   2013/C 55/24
   Az eljárás nyelve: angol
   
      Felek
   
   
      Felperes: Alfastar Benelux SA (Ixelles, Belgium) (képviselők: N. Keramidas és N. Korogiannakis ügyvédek)
   
      Alperes: az Európai Unió Tanácsa (képviselők: M. Vitsentzatos és E. Chatziioakeimidou meghatalmazottak)
   
      Az ügy tárgya
   
   Egyfelől annak megállapítása iránti kereset, hogy a Tanács, mivel a Törvényszék T-57/09. sz., Alfastar Benelux kontra Tanács ügyben 2011. október 20-án hozott ítéletét (az EBHT-ban még nem tették közzé) végrehajtó intézkedéseket nem hozta meg, nem teljesítette az EUMSZ 266. cikkben megállapított kötelezettségeit, valamint másfelől az EUMSZ 340. cikk értelmében vett kártérítési kereset.
   
      A végzés rendelkező része
   
   
               1.
            
            
               Nem szükséges határozatot hozni az Alfastar Benelux SA által előterjesztett intézményi mulasztás megállapítása iránti kérelemről.
            
         
               2.
            
            
               A Törvényszék az Alfastar Benelux által benyújtott kártérítés iránti kérelmet mint jogilag nyilvánvalóan megalapozatlant elutasítja.
            
         
               3.
            
            
               Az Alfastar Benelux viseli a saját költségeinek, valamint az Európai Unió Tanácsa részéről felmerült költségek 50 %-át. A Tanács viseli a saját költségeinek, valamint az Alfastar Benelux részéről felmerült költségek 50 % át.
            
         
      (1)  HL C 243., 2012.8.11.